Sõnn (märk)

Sõnn (ladina keeles Taurus) (♉) on teine sodiaagimärk. Kreeka mütoloogias seostatakse Taurus Kretaios'ega: ta on Kreeta sõnn, keda armastas kuninganna Pasiphae, kelle järglane on Minotaurus, ja kelle vägilane Theseus lõpuks tappis. Teda seostatakse ka Zeusi ja Europe müüdiga.

Tänapäevase teadusliku maailmapildi kohaselt kvalifitseerub sodiaagimärkide kontseptsioon ning astroloogia tervikuna pseudoteaduse alla.

Lühiiseloomustus
Sõnn on ürgse elujõu, enesesäilitamise sümbol, kes on loodud jätkama Jäära poolt alustatut. Sõnnis asuv Päike osutab rahulikule, kannatlikule inimtüübile, kes hoiab kangekaelselt oma harjumustest kinni ega tõtta uuega kaasa jooksma. Kogub nii asju kui emotsioone, hoiab truult talle väärtuslikke inimsuhteid. Maa elemendi märgina oskab ta materiaalse tasandiga hästi ümber käia, suutes ajada äri, väärtustada oma keha, armastades mugavust ja saades suurepäraselt hakkama taimede kasvatamisega. Sageli väga tundliku kompimismeelega ja kunstiandega. Negatiivse poole pealt on Sõnn kangekaelne, laisavõitu ja väga pika vihaga. 

Kuu Sõnni märgis viitab emotsionaalsele stabiilsusele. Inimene tunneb end turvaliselt, kui ta on majanduslikult hästi kindlustatud või vähemalt stabiilses ja etteaimatavas olukorras. Ka loodus mõjub talle rahustavalt ja tasakaalustavalt. Nagu Sõnni Päikese puhul, väljendub ka Sõnni Kuuga inimestel üsna tugev omandiinstinkt, probleemiks võib olla suutmatus paindlikult reageerida ja vanadest harjumustest loobuda. 

Merkuur Sõnnis. Inimese mõte liigub aeglaselt, plaane teeb väga kaua ja põhjalikult, sama kaua võtab isiklike arvamuste ja seisukohtade kujundamine, millest aga enam kergekäeliselt ei taganeta. Nii suuliselt kui kirjalikult väljendudes võib olla üsna lakooniline, räägib, kuidas asjad on. Kui räägib, siis teda kuulatakse. 

Veenus Sõnnis viitab sageli andekusele mõnes kunstivaldkonnas. Inimsuhted on kindlad ja püsivad. Selle Veenuse asendiga kaasneb loomupärane materiaalsete väärtuste tunnetus ja üsna hea kunstimaitse. Ka Veenusega Sõnnis väljendub Sõnni Päikesele omane loodusearmastus.

Marss Sõnni märgis. Tegutsemisele eelneb pikk hoovõtt, kaalutleb hoolega, kas oodatav resultaat on pingutust väärt. Kui suund on selge, võib töötada kaua ja kannatlikult. Sõnni Marss on väga tugeva omandivaistuga, peab elu jooksul õppima teistega jagama. Halvemal juhul võib ta muutuda oma harjumuste orjaks, kulutades liiga palju aega rutiinsetele tegevustele.

Jupiter Sõnnis viitab inimesele, kelle unistused on maised ja praktilised. Hea ärivaistuga, oskab investeerida, tunneb asjade tegelikku väärtust. Negatiivse poole pealt võib muutuda mugavaks ja naudinguhimuliseks .

Saturn Sõnni märgis võimendab sõnnilikku jäikust, uued olukorrad tekitavad ebamugavust, kardab muutusi, võib tunda end süüdi, kui Sõnni kombel elu naudib. Üsna suure töövõimega kannatlik edasirühkija.

Uraan Sõnnis oli viimati Teise maailmasõja eel sündinutel (u 1935–1942). Inimesed püüavad reformida majandust, kasutavad meelsasti moodsat tehnikat ja elektroonikat. Neil võib olla erilisi kunsti- ja muusikaandeid .

Neptuun asus Sõnnis viimati umbes 1875–1888 sündinuil. See põlvkond kasutas materiaalsust idealistlikel eesmärkidel ja ka vastupidi: unistustele püüti leida praktilist rakendust .

Pluuto asus Sõnnis viimati umbes 1852–1884. See aeg tähistas suure majandusliku ekspansiooni perioodi. Sel ajastul sündis väga otsusekindel põlvkond, kes oskas ümber käia materiaalsete ressurssidega ja panna ümbruse enda kasuks tööle. Ülitugeva omanditundega inimesed, kes võisid olla liigagi materiaalsusele orienteeritud.

Traditsioonilised vastavused
 Parameeter Aeg  u 20. aprill – 20. maiValitseja  VeenusDomineeriv sõnapaar  Mul onSünnimaja  teineOmadus  kindelElement  MaaPolaarsus  negatiivneEksaltatsioon  KuuLangus  UraanPagendus  Marss/PluutoAastaaeg  hiliskevadNädalapäev  reedeNumber  6Füsioloogia  kurk, kael, kilpnääre, häälepaelad ja kõrvadSünnikivi  smaragdKristallid  topaas, akvamariin, asuriit, must spinell,Boji kivi, teemant, smaragd, küaniit, kuntsiit, lasuriit, malahhiit, roosa kvarts, safiir, seleniit, tiigrisilm, turmaliin, variskiitMetall  vaskVärvid  roheline, roosa, kahvatusinine, valge koos sidrunikollasegaLoomad  lehmad, elevandidTaimed  roos, moon, kannike, sõrmkübar, viinapuu, liilia, karikakar, sammal, võilill, nartsiss, maikelluke, kukekannus, linaPuud  viigipuu, mandlipuu, ploomipuu, saar, küpress, õunapuu, mürt, magunKohad  Küpros; Iraan; Kreeka saared; Šveits; Türgi; Iirimaa, eriti Dublin; Saksamaa, eriti Leipzig; Itaalia, eriti Mantova, Parma ja Palermo; Põhja-Ameerika, eriti St. Louis; luksushotellid; igal pool, kus on soe, mugav ja luksuslik ning väga hea toit; kergelt lainjas maastik; tallid; keldrid ja madalad toad; mööblipoed või turud

Viited

Kategooria:Kalender
Kategooria:Sodiaagimärgid